# 

# MINISTERUL FINANŢELOR

**Direcţia generală managementul resurselor umane**

# Nr. 394298/15.11.2024

**ANUNȚ**

**Ministerul Finanțelor cu sediul în Bd. Libertății nr. 16, sector 5, organizează**

**procedura de selecție în vederea ocupării prin transfer la cerere a funcţiei**

**publice de execuţie vacante din cadrul Direcției generale de inspecție**

**economico-financiară – Serviciul de inspecție fonduri europene**

Transferul la cerere se va realiza în temeiul prevederilor art. 502 alin. (1) lit. c), ale art. 506 alin. (1) lit. b), alin. (2), alin. (5) și alin. (9) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.

Precizăm că potrivit dispozițiilor punctului 5.4 alin. (1) pct.1. din Procedura de sistem PS-33 Modificarea prin transfer a raporturilor de serviciu/muncă ale angajaților, la nivelul aparatului propriu al Ministerului Finanțelor, ***transferul la cerere se face la solicitarea funcționarului public, cu aprobarea ministrului finanțelor, după parcurgerea etapelor procedurii interne și a conducătorului autorității sau instituției publice în care își desfășoară activitatea funcționarul public.***

În situația în care persoana admisă în urma selecției renunță la transferul la cerere, se consideră admisă persoana clasată pe locul doi, în condițiile în care aceasta este admisă la interviu.

**Date desfășurare procedură de selecție și documente necesare:**

**Cererea de transfer (formular afișat pe pagina de internet a Ministerului Finanțelor la rubrica „Carieră profesională”, secțiunea „Transfer”) se depune de către persoanele interesate, în termen de 8 zile lucrătoare de la data publicării anunțului, respectiv în perioada 15-26.11.2024 inclusiv,** la sediul Ministerului Finanțelor din Bd. Libertății nr. 16, sector 5, București - Direcția generală managementul resurselor umane – etaj 2, camera 473, în intervalele orare 8.30-17.00 (luni-joi) și 08.30-14.30 (vineri) și va fi însoțită de următoarele documente:

1. curriculum vitae, modelul comun european;
2. copia actului de identitate;
3. copii ale diplomelor de studii, certificatelor și a altor documente care atestă efectuarea unor specializări și perfecționări, necesare în vederea verificării îndeplinirii condițiilor din fișa postului;
4. copia carnetului de muncă și a adeverinței eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcției, precum și funcția publică în care este numit;
5. adeverința medicală, care să ateste starea de sănătate corespunzătoare funcției solicitate.

**Copiile de pe actele de mai sus se prezintă fie în formă legalizată, fie însoțite de documentele originale, urmând a se certifica pentru conformitatea cu originalul de către secretarul comisiei.**

**Procedura de selecție în cazul transferului la cerere cuprinde următoarele etape succesive:**

1. **selecția persoanelor care îndeplinesc condițiile în vederea ocupării posturilor vacante prin transfer la cerere, pe baza documentelor depuse;**
2. **proba interviu care va putea fi susținută doar de funcționarii publici care îndeplinesc condițiile de ocupare a posturilor menționate în anunț.**

Potrivit dispozițiilor punctului 5.4 alin. (7) pct.1. din Procedura de sistem PS-33 Modificarea prin transfer a raporturilor de serviciu/muncă ale angajaților, la nivelul aparatului propriu al Ministerului Finanțelor, **în termen de 48 de ore de la data expirării termenului de depunere a cererilor de transfer, comisia de evaluare verifică îndeplinirea condițiilor de transfer la cerere**.

Ulteriorverificării dosarului/dosarelor de înscriere la procedura de transfer şi afişării rezultatului selecției, va fi organizată **proba interviu în data de 16 DECEMBRIE 2024, ora 10:00, la sediul Ministerului Finanțelor din Bd. Libertății nr. 16.**

***Condiţii pentru ocuparea prin transfer la cerere a funcției publice de execuție vacantă de consilier clasa I, grad profesional superior (1 post) la Serviciul de inspecție fonduri europene:***

* Studii de specialitate: studii universitare de licenţă, absolvite cu diplomă de licenţă sau echivalentă, în domeniul științelor economice, administrative, juridice sau tehnice;
* Competențe specifice:
* Competența de control al fondurilor europene în situațiile în care Serviciul de inspecție fonduri europene deține atribuții de verificare - modalitatea de verificare prin document sau documente ce atestă competenţa specifică;
* Vechime în specialitatea studiilor necesare exercitării funcției publice - minim 7 ani din care cel putin 3 ani vechime în domeniul gestiunii sau controlului/auditului fondurilor publice ori în domeniul controlului/auditului fondurilor private.

Fișa postului pentru funcția publică de execuție de consilier clasa I grad profesional superior la Direcţia generală de inspecție economico-financiară - Serviciul de inspecție fonduri europene este anexă la prezentul anunț.

**Bibliografia pentru funcția publică de execuție vacantă de consilier clasa I grad profesional superior - ID 323153**

1. Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobată cu modificări și completări prin Legea nr. 142/2012, cu modificările şi completările ulterioare;

2. Hotărârea nr. 875/2011 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora;

3. Ordonanța de urgență a Guvernului nr. 70/2022 privind prevenirea, verificarea şi constatarea neregulilor/dublei finanţări, a neregulilor grave apărute în obţinerea şi utilizarea fondurilor externe nerambursabile/rambursabile alocate României prin Mecanismul de redresare şi rezilienţă şi/sau a fondurilor publice naţionale aferente acestora şi recuperarea creanţelor rezultate, aprobată cu modificări și completări prin Legea nr. 142/2012;

4. Legea nr. 554/2004 – Legea contenciosului administrativ, cu modificările și completările ulterioare;

5. Legea nr. 98/2016 privind achizițiile publice, cu modificările și completările ulterioare;

6. Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările și completările ulterioare;

7. Hotărârea Guvernului nr. 34/2009 privind organizarea şi funcţionarea Ministerului Finanţelor, cu modificările şi completările ulterioare.

Persoana de contact pentru informații suplimentare și pentru depunerea dosarelor de transfer la cerere este doamna Cristina ȚUGUI - expert superior, telefon021/2261214.